**ikt.szám: ……../2023.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2023. június 14 -én 18 óra 00 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Kolonics Szilvia

Tima Zoltán Ferenc

képviselők

**Távol van**: Tóth Péter

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tóth Péter távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**25/2023.(VI.14.) önkormányzati határozat**

Nagyacsád Község Önkormányzatának képviselő-testülete 2023. június 14-i ülésének napirendjét az alábbiak szerint határozza meg:

1. Védőnői feladatátadással kapcsolatos ügyek

Előadó: polgármester

1. Magyar Falu Programban benyújtandó pályázat tárgyalása

Előadó: polgármester

**Napirendek tárgyalása:**

**1)Védőnői feladatátadással kapcsolatos ügyek**

**Előadó: polgármester**

Szalóky Nándor polgármester elmondja, hogy a védőnői feladat-ellátás átkerül a Veszprém Vármegyei Kórházhoz. Megküldték a megállapodás tervezetet, a 3. melléklettel együtt. Az ingó és ingatlan leltár korábban már megküldésre került. Ahhoz, hogy a védőnői helyiség fenntartásával kapcsolatos költségeket meg tudja a kórház téríteni, megállapodást kell kötni. Ezt követően lesz lehetőség a felmerült költségek továbbszámlázására. Ismerteti a megállapodás tartalmát.

Szalóky Nándor polgármester ismerteti a megállapodás tartalmát.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2023. (VI.14.) önkormányzati határozat**

Nagyacsád Község Önkormányzati Képviselő-testülete megismerte a Veszprém Vármegyei Csolnoky Ferenc Kórházzal kötendő megállapodás tervezetet ingatlan és ingó eszközök ingyenes használatba adása tárgyában, az abban foglaltakkal egyetért. Felhatalmazza a polgármestert a szükséges intézkedések megtételére.

Felelős :polgármester

Határidő: azonnal

**2)Magyar Falu Programban benyújtandó pályázat tárgyalása**

**Előadó: polgármester**

Szalóky Nándor polgármester elmondja, hogy lehetőség van ismét pályázatot benyújtani a Magyar Falu Programban. Út, híd, járda építésre, felújításra. Az útjaink rendben vannak, így járdára kellene beynújtani a pályázatot. 10 millió forintra lehetne pályázni. Kossuth u. 2-től a 48-ig tartana, a buszmegállóig. Krisz-épkő Kft adott árajánlatot 10.150.911.-Ft összegben. utca járda felújítását kellene megvalósítani. 10 millió forint a maximális támogatási összeg a járda esetében. Az út a Magyar Közúté, és a járda az úthoz kapcsolódik, így szükséges az ő hozzájárulásuk is, ami már megvan, 2 évig érvényes

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2023. (VI.114.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a Magyar Falu Program „Út, híd, járda építése/felújítása” című programban járda felújítására. Kiírás kódszáma: MFP-UHJ/2023. Igényelt támogatás összege 10.000.000.- Ft, a Krisz Épkő Kft. által kiállított 10.150.911.- Ft. összegű árajánlat alapján. Önerő összege 150.911.- Ft. Felhatalmazza a polgármestert a szükséges intézkedések megtételére.

Felelős: polgármester

Határidő: 2023.07.14.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. június 14. nyilvános ülést 19 óra 32 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző